חמולת קוואסמה

חמולת קַוָואסמֶה (בערבית: القواسمة, בתעתיק מדויק: אלקואסמה) היא חמולה פלסטינית מחברון הידועה בכך שרבים מחבריה היו פעילי ארגון הטרור חמאס וחלקם אף היו ראשי החמאס בחברון ומחבלים מתאבדים. האב המייסד שאליו מתייחסים בני החמולה הוא הסייד אבי אלקאסם אלג'ניד מבגדאד, נכדו של מוסא אל-כאט'ם. מחישובים שונים שנערכו על ידי ארגון הצלה יהודה ושומרון נרצחו על ידי מחבלים מחמולת קוואסמה כ-104 יהודים, ונפצעו מאות. פעילי טרור ידועים מחמולת קוואסמה הם: עווד כליל אל-קווסמה - הוביל את המתקפה על ימין משה במלחמת העצמאות ביום 10.2.1948. מחמוד עמדאן סלים קוואסמה – מחבל מתאבד שביצע את הפיגוע בקו 37 בחיפה חאזם קוואסמה – ביצע פיגוע ירי בקריית ארבע. נהרג בידי צה"ל פואד קוואסמה – מחבל מתאבד שביצע את הפיגוע בכיכר גרוס בחברון חמזה קוואסמה – רצח את נתנאל עוזרי. נהרג בידי צה"ל מוחסן קוואסמה – ביצע פיגוע על יישוב נגוהות. נהרג בידי צה"ל ראאד מיסק קוואסמה – מחבל מתאבד שביצע את הפיגוע בקו 2 בירושלים עבדאללה קוואסמה – ראש החמאס בחברון. נהרג על ידי הימ"מ באסל קוואסמה – ראש חמאס בחברון אחרי מותו של אחמד באדר. נהרג בידי צה"ל בספטמבר 2003. אחמד עבד קוואסמה – מחבל מתאבד, אחד מאלה שביצעו את פיגוע ההתאבדות הכפול בבאר שבע עימאד קוואסמה – בכיר חמאס בחברון, היה המוח מאחורי פיגוע ההתאבדות הכפול בבאר שבע (נעצר ב-2004 על ידי יחידת אגוז) איוב אל-קוואסמה – בכיר חמאס בחברון (נעצר ב-2014 על ידי יחידת דובדבן) מואיד קוואסמה – מאסר עולם, שוחרר בעסקת שליט עאמר קוואסמה – מאסר עולם, היה כלוא מ-1988, שוחרר בעסקת שליט מחמוד קוואסמה – 20 שנות מאסר, שוחרר בעסקת שליט. נעצר על ידי צה"ל במבצע ניתוח מקומי בבית החולים שיפא במהלך מלחמת חרבות ברזל. מרואן קוואסמה – פעיל בחמאס בחברון, השתתף בחטיפת וברצח שלושת הנערים ביוני 2014. נהרג על ידי כוחות צה"ל ב-23 בספטמבר 2014 בחברון. מחמד עלי קואסמה – אחיו של חוסאם קוואסמה, נעצר על ידי צה"ל ושב"כ בנובמבר 2015, תכנן ביחד עם עוד 3 פלסטינים לבצע פיגוע ירי לעבר כביש 35. חוסאם קוואסמה – פעיל בחמאס בחברון, פיקד על מבצעי פיגוע החטיפה ורצח שלושת הנערים ביוני 2014. הוא נעצר בענאתא על ידי כוח ימ"מ בעקבות מידע שהתקבל מהשב"כ, ונידון ל-3 מאסרי עולם. עבד אל-קאדר קוואסמה – בנו של עבדאללה קוואסאמה, ביצע את פיגוע הירי במחסום המנהרות ב-16 בנובמבר 2023. נהרג במהלך הפיגוע. חאתם קואסמה - ביצע פיגוע משולב של ירי ודריסה בשכונת רוממה בירושלים, בערב חג הפסח, 22 באפריל 2024. פהד קוואסמה שימש כראש עיריית חברון מ-1976 עד גירושו ללבנון ב-1980, בעקבות הפיגוע בבית הדסה. הוא נרצח בירדן ב-31 בדצמבר 1984, על ידי גורם לא מזוהה. ישראל לא אישרה לקבור אותו בחברון עירו. ב-21 ביוני 2003 נהרג עבדאללה קוואסמה, ראש החמאס בחברון, מירי של הימ"מ לאחר שהתנגד למעצר. הפלסטינים טענו שמסתערבים ירו בו כשיצא ממסגד בחברון. יורשו בתפקיד, אחמד באדר, נהרג ב-9 בספטמבר 2003. הוא הוחלף בידי באסל קוואסמה, שנהרג בפעולה צבאית של צה"ל אחרי שאותר על ידי השב"כ. הוא התבצר בבית פלסטיני, אחרי שגירש את תושביו באיומי נשק קל. אחרי שסירב להיכנע וירה על החיילים שצרו על הבית, טנק ירה פגז, וכשגם זה לא עזר הובא למקום דחפור D9N משוריין שהרס את הבית על באסל. תת-מקלע נמצא ליד גופתו. ב-31 באוגוסט 2004 אחמד עבד קוואסמה ביצע פיגוע התאבדות בבאר שבע בו נרצחו 16 אזרחים ישראלים. הוא נשלח על ידי קרובו, ויורשו של באסל, עימאד קוואסמה. ב-13 באוקטובר 2004 נעצר עימאד קוואסמה על ידי צה"ל בעקבות מידע מודעיני שהתקבל מהשב"כ. עימאד נכנע לאחר שדחפור D9R משוריין החל להרוס את הבית בו התבצר. ב-2011 עצר השב"כ 13 תאי טרור של חמאס שעמדו להוציא פיגוע, בין המחבלים שנעצרו נמנו שלושה מחמולת קוואסמה. מחבלים מחמולת קוואסמה יזמו והשתתפו בחטיפת ורצח שלושת הנערים ביוני 2014. על החטיפה פיקד חוסאם קוואסמה ואת החטיפה עצמה ביצעו מרואן קוואסמה ועמר אבו עיישה. חוסאם נעצר בענאתא על ידי כוח ימ"מ בעקבות מידע שהתקבל מהשב"כ, ונידון ל-3 מאסרי עולם. מרואן ואבו עיישה נהרגו בידי צה"ל והימ"מ בנוהל סיר לחץ ב-23 בספטמבר 2014 בחברון. במהלך אירועי אוקטובר 2015 נהרג פאדי עווד קוואסמה על ידי אזרח חמוש בחברון, לאחר שניסה לדקור יהודים. עומר אל-קוואסמה, נורה על ידי חיילי צה"ל בשנת 2011, בעת שישן בביתו אשר בשכונת א-שיח' בחברון. הירי בוצע בעקבות זיהויו כואאיל אל-ביטאר, פעיל חמאס אשר שוחרר מהכלא של הרשות הפלסטינית יום לפני כן והיה לשכנו של קוואסמה. בהודעה שפרסם דובר צה"ל נאמר כי הירי בוצע בעקבות תנועה מחשידה שביצע קוואסמה וגרמה לחייל לחוש בסכנת חיים. דובר צה"ל הביע צער על מותו של עומר אל-קוואסמה אך הדגיש כי הירי נעשה על פי הוראות הפתיחה באש. עם זאת החליט אלוף הפיקוד שלא להאריך את שירות הקבע של אחד משני החיילים שירו באל-קוואסמה. אסף גיבור, משפחת קוואסמה מחברון - היסטוריה של טרור, באתר nrg‏, 26 ביוני 2014 ריאיון עם שלומי אלדר על חמולת קוואסמה, בתוכנית "רצועת הביטחון" מיוני 2014 נדב שרגאי, לרוע יש שם: קוואסמה, באתר ישראל היום, 4 ביולי 2014 יהודה פרל, ‏104 נרצחים יהודים ומאות פצועים, באתר הקול היהודי כ"ט סיון תשע"ד - 00:00 27/06/2014 התארגנות החמאס בחברון המבוססת על משפחת אלקוואסמה, באתר הארץ, 1 בספטמבר 2004 פליקס פריש ועלי ואקד, חברון: נהרג בכיר החמאס שהתבצר בבניין, באתר ynet, 22 בספטמבר 2003 פליקס פריש, ‏צה"ל לכד בכיר של החמאס בחברון, החשוד בתכנון פיגועי האוטובוסים בב"ש, באתר גלובס, 13 באוקטובר 2004 גילי כהן וניר חסון, צה"ל עצר בחברון את איוב אל-קוואסמה, בכיר בחמאס, באתר הארץ, 4 במרץ 2014 יואב זיתון, אלישע בן קימון, צה"ל ושב"כ: עצרנו בשיפא את אחד ממתכנני חטיפת שלושת הנערים ב-2014, באתר ynet, 20 במרץ 2024 יואב זיתון, המצוד: אלו האחראים לחטיפת 3 הנערים, באתר ynet, 26 ביוני 2014. רון בן ישי ואליאור לוי, החשבון נסגר: ישראל חיסלה את רוצחי הנערים, באתר ynet, 23 בספטמבר 2014 יואב זיתון, שב"כ עצר חוליה מחברון שחשודה בתכנון פיגוע ירי, באתר ynet, 10 בינואר 2016. אביאל מגנזי, עצור בחשד לרצח 3 הנערים: השיג מימון מעזה, באתר ynet, 5 באוגוסט 2014. מתכנן חטיפת שלושת הנערים נידון לשלושה מאסרי עולם, באתר ynet, 6 בינואר 2015 ידיעה בהקול היהודי הפיגוע בירושלים: המחבלים תושבי חברון, באתר ערוץ 7, 22 באפריל 2024 הישיבה הארבעים של הכנסת האחת-עשרה, ‏2 בינואר 1985. ידיעה בהארץ הידיעה ב-BBC אמיר בוחבוט‏, שב"כ: עשרות מחבלים נעצרו, נמנע פיגוע בבירה, באתר וואלה, 7 בספטמבר 2011 שני ניסיונות דקירה בירושלים ובחברון, באתר גלי צה"ל, ‏17/10/2015 בצלם, מצב זכויות האדם בשטחים 2011: טעות בזיהוי? חיילים ירו למוות בעומר אל-קוואסמה במיטתו